b'\n_START_ARTICLE_\nChristina av Hessen-Kassel (Slesvig-Holsten-Gottorp)\n_START_SECTION_\nHistorie\n_START_PARAGRAPH_\nChristina ble oppdratt strengt protestantisk av tanten Elisabeth, enkedronning av Sachsen. Moren d\xc3\xb8de allerede da Christina var 16 \xc3\xa5r gammel. Erik XIV av Sverige fridde til henne, men ekteskapet ble ikke noe av. I 1564 ble hun i stedet gift med Adolf av Slesvig-Holsten-Gottorp p\xc3\xa5 Gottorp slott, hvor gjestene skal ha opptr\xc3\xa5dt skandal\xc3\xb8st beruset. I 1565 ble slottet \xc3\xb8delagt av brann, hvilket kom til \xc3\xa5 koste henne dyrt. _NEWLINE_Som hertuginne, st\xc3\xb8ttet Christine skoler og stipendier til fattige teologistudenter. Hun var interessert i medisin, og fremstilte egne medikamenter. I 1586 ble hun enke, hvoretter hun mottok Kiel slott som enkesete av s\xc3\xb8nnene sine. Christine utga salmeboken Geistliche Psalmen und Lieder i 1590, og i 1601 utkom hun med en b\xc3\xb8nnebok. _NEWLINE_Gjennom datteren Anna, ble Christine stamkvinne p\xc3\xa5 morssiden til Nikolaj II av Russland. Hun ble ogs\xc3\xa5 bestemor til den svenske konge Gustav II Adolf av Sverige.'